8 Sathane o ile a diriša leano le le swanago ge a be a leka Jesu lešokeng. Ka morago ga ge Jesu a ikonne dijo ka matšatši a 40 le mašego a 40, Sathane o ile a leka Jesu ka dijo. Sathane o itše: “Ge e ba o le morwa wa Modimo, gona botša leswika le gore le fetoge senkgwa.” (Luka 4:1-3) Jesu o be a ka kgetha go dilo tše tše pedi: O be a ka kgetha go diriša matla a gagwe a go dira mohlolo go itirela dijo goba a kgetha go se a diriše. Jesu o be a tseba gore ga se a swanela go diriša matla ao ka mabaka a boithati. Le ge a be a swerwe ke tlala, go hwetša dijo go be go se bohlokwa go feta go boloka tswalano ya gagwe le Jehofa. Jesu o ile a araba ka gore: “Go ngwadilwe gwa thwe: ‘Motho a ka se phele ka senkgwa feela, eupša o tla phela le ka polelo e nngwe le e nngwe e tšwago molomong wa Jehofa.’”—Mat. 4:4.